Kuidas saada arstiabi pikkade pühade ajal? Millised ravimid peaksid olema jõuluks ning aastavahetuseks koduapteeki varutud? Milliste probleemidega helistada perearsti nõuandetelefonile 1220 ja millal peaks viivitamatult valima häirekeskuse 112 numbri? Patsientidele annab nõu perearst Kristi Parts-Teppo. Eri tähelepanu all on probleemid, mis võivad tekkida pikkade pühade ajal lastega nii kodus kui ka külas käies. Saatest ei puudu kell 11.05 virgutusvõimlemine, mis  on sel nädalal taas Martin Kõrva juhendamisel ning Viive Ernesaksa klaverisaatel.    VIRGUTUSVÕIMELMINE VIIVE ERNESAKSA ELAVA KLAVERI TAKTIS  14.-24. detsembrini on kuulajatel taas võimalik end virgutada legendaarse Viive Ernesaksa klaverimängu saatel, kes viimati mängis raadiovõimlemise taustaks 25. aastat tagasi.   Muusikaline kujundaja Viive Ernesaks võttis Vikerraadio pakkumise tulla  taas virgutusvõimlemise klaverisaatjaks puiklemata vastu. Tema sõnul on ta aasta jooksul uusi virgutusvõimlemisi raadiost jälginud, mõnikord kaasa võimelnud ning treenerite naljade peale muianud. Kui siiani tegid treenerid esmaspäevast reedeni kell 11.05 oma võimlemiskava olemasoleva muusikapala järgi, siis seekord näitas juhendaja Martin Kõrv harjutuse ette ja klaverisaatja Viive Ernesaks improviseeris muusika.    1. Kõverda põlv ning siruta vastaskäsi ette, tee sama teise jala ning käega     2. Võta käega põlve alt kinni...    3....siruta jalg     4. Too käed üles ning vii selja taha     5. Too käed alla ette